R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea depunerii proiectului “Sisteme inteligente de management urban în orașul Deta, județul Timiș”, a notei de fundamentare a investiției, a cheltuielilor legate de proiect, cât și descrierea sumară a investiției.
            Analizând temeiurile juridice, respectiv :

            a) Ordinul Ministerului Dezvoltării, Lucrărilor Publice și Administrației nr. 999/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR, componenta 10- Fondul Local;

            b) art. 129 alin. (2), litera b) și alin. (4) litera g) din O.U.G. nr. 57/2019 privind Codul Administrativ, cu modificările și completările ulterioare;

Ținând cont de :

a) Referatul de aprobare nr. 4944/19.05.2022 al Primarului orașului Deta, în calitatea sa de inițiator;

b) Raportul Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta înregistrat sub nr. 4934/19.05.2022 prin care se propune aprobarea depunerii proiectului  “Sisteme inteligente de management urban în orașul Deta, județul Timiș”, a descrierii sumare a investiției propuse a fi realizată prin proiect, a notei de fundamentare a investiției și a cheltuielilor aferente acestuia;
c) Avizele consultative ale Comisiei Urbanism și Comisiei Economice ale Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:

Art. 1. - Se aprobă participarea la finanțare în cadrul Planului Național de Redresare și Reziliență, Componenta C10 – FONDUL LOCAL, apel de proiecte PNRR/2022/C10, tip de investiție I.1.2. Mobilitatea urbană verde - ITS/alte infrastructuri TIC. 
Art. 2. – Se aprobă depunerea proiectului “Sisteme inteligente de management urban în orașul Deta, județul Timiș”, și descrierea sumară a investiției propuse a fi realizată prin proiect.
Art. 3. – Se aprobă valoarea eligibilă pentru obiectivul de investiții  „Sisteme inteligente de management urban în orașul Deta, județul Timiș”, în cuantum de 177.500,00 euro (fără TVA), respectiv 873.779,25 lei (fără TVA). 


Art. 4. - Se aprobă finanțarea tuturor cheltuielilor neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări solicitate în etapa de implementare a proiectului “Sisteme inteligente de management urban în orașul Deta, județul Timiș”. 

Art. 5. - Se aprobă Descrierea sumară a investiției propusă prin proiect, în concordanță cu specificațiile tehnice vizate, conform anexei 1 care face parte integrantă din prezenta hotărâre.  

     
Art. 6. - Se aprobă Nota de fundamentare a investiției “Sisteme inteligente de management urban în orașul Deta, județul Timiș”, conform anexei 2 care face parte integrantă din prezenta hotărâre. 
Art. 7 – Cu aducerea la îndeplinire a prevederilor prezentei hotărâri se încredințează Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta.

Art. 8 – Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului – Județul Timiș;

- Primarului orașului Deta;

- Compartimentului Administrație publică locală, protocol;

- Serviciul Urbanism, autorizarea executării lucrărilor și administrarea patrimoniului;

- Serviciul Buget, contabilitate, finanțe, impozite și taxe;

- Compartimentului Dezvoltare economico-socială, prognoze și analize;

- prin publicare pe site-ul Primăriei orașului Deta www.detatm.ro – Monitorul Oficial Local. 

INIȚIATOR PROIECT:                               AVIZEAZĂ PENTRU LEGALITATE:

     Petru ROMAN                            SECRETARUL GENERAL AL ORAȘULUI DETA,

                                                                                     Coralia SCULEAN

